दरभंगा। शहर मे करीब 50 करोड स प्रस्तावित बिहार क दोसर तारामंडलक डिजाइन सामने आबि गेल अछि। इ तारामंडल उत्तर भारत मे सबस आधुनिक होएत। संगहि एहि परिसर मे विज्ञान संग्रहालय आ आन तरहक गतिविधि लेल सेहो प्रयाप्त जगह होएत। इ तारामंडल 2015 तक बनेबाक लक्ष्य राखल गेल अछि। ज्ञात हुए जे दरभंगा मे तारामंडल खोलबाक घोषणा 2006 मे मुख्यमंत्री नीतीश कुमार केने छलाह। मिथिला मे इ पर्यटन कए बढाबा देत।
 तारामंडलक डिजाइन क संबंध मे जानकारी भेटल अछि जे विज्ञान संग्रहालय क इ योजना मुख्यतः एकटा दूरबीन क आइडिया पर आधारित अछि, मुदा एकर बाहरी स्थापत्य नालंदाक अवशेष पर आधारित राखल गेल अछि। इमारत क पूर्वी छोर छोट आ पातर अछि आ जेना जेना इ पश्चिम दिस जाइत अछि इ फैलैत जाइत अछि। एकर मुख आकाश दिस आओर उठि जाइत अछि। इमारत कए एहि तरह स व्यवस्थित कैल गेल अछि जे एकर अंदर स प्रशस्त ब्रह्माण्ड क नज़ारा अन्दर वेधशाला मे बैसकए देखल जा सकैत अछि।
 विज्ञान भवन क मुख्य गैलरी अतिरिक्त शोध कार्य लेल अछि। एहि गैलरी क स्थापना बिग-बैंग, ब्रह्मांडीय विकास, आ विज्ञान क क्षेत्र इंटरैक्टिव दृष्टिकोण क अनुमति देबा लेल अछि।
 लेजर थियेटर एकटा छोट सन गुम्बददार भवन अछि जाहि मे पचास गोटे बैस सकताह। इ विज्ञान केंद्र आ मुख्य गैलरी लग अछि। इ एकटा 14 मीटर चौड़ा गोलाकार तारामंडल क छोटा स्वरूप अछि जे विज्ञान भवन क मुख्य आंगन केंद्र क पुल को प्रदर्शित करैत अछि। इ गोलाकार चिन्ह संग्रहालय क बीचो बीच ह्रदय स्थल मे बसल अछि जे मुख्य गैलरी स नजर आउत। आंगतुक तारामंडल क प्रथम तल स एहि मे प्रवेश करताह जे एहि गोलाकार गुम्बद क हिस्सा अछि। आओर एहि हाल क भीतर गद्देदार सीट पर बैस कए लेजर शो क मज़ा लेताह। रात्रि क समय तारामंडल कए देखबा लेल दर्शक साईट कए पश्चिमी हिस्सा स चलि कए सभागार तक पहुंचेबाक व्यवस्था अछि। एहि क्षेत्र क निचला तल मे एकटा लोबी अछि जे वेधशाला क प्रवेश द्वार पर खुलैत अछि। वेधशाला तक पहुचबा लेलइ छत काफी खुलल अछि जाहि स दर्शक कए वेधशाला तक पहुँचबा मे कोनो दिक्कत नहि होएत संगहि दर्शक आकाशीय नज़रा क दर्शन सेहो क सकताह। 